17ನೇ ಶತಮಾನದಲ್ಲಿ ವಾಲ್‌ ಸ್ಟ್ರೀಟ್‌ ನ್ಯೂ ಅಮ್ ಸ್ಟ್ರಡಮ್ ವಸಾಹತಿನ ಉತ್ತರದ ಗಡಿಯನ್ನು ರೂಪಿಸಿದಾಗ ಈ ರಸ್ತೆಯ ಹೆಸರು ವಾಲ್‌ ಸ್ಟ್ರೀಟ್‌ ಎಂದಾಯಿತು. ಇದನ್ನು ಇಂಗ್ಲೀಷ್ ವಸಾಹತುಗಳ ಆಕ್ರಮಣದಿಂದ ರಕ್ಷಿಸಲು ಕಟ್ಟಲಾಯಿತು. 1640 ರಲ್ಲಿ ಈ ವಸಾಹತಿನಲ್ಲಿ ಅಗತ್ಯವಾದ ರಕ್ಷಣಾದಳ ಮತ್ತು ಉದ್ದೇಶಪೂರ್ಣ ರಕ್ಷಣಾ ವಿಧಾನ ಹಾಗು ಸೂಚಿಸಲ್ಪಟ್ಟ ಸ್ಥಳ ಮತ್ತು ನಿವಾಸಗಳಿದ್ದವು. ತರುವಾಯ,ಡಚ್ ವೆಸ್ಟ್ ಇಂಡಿಯ ಕಂಪನಿ ಪ್ರತಿನಿಧಿಯಾಗಿ, ಪೀಟರ್ ಸ್ಟೂವೆಸ್ಯಾಂಟ್ ಎಂಬುವವನು , ಆಫ್ರಿಕನ್ ಜೀತದಾಳುಗಳನ್ನು ಬಳಸಿಕೊಂಡು, ಡಚ್ ಭದ್ರವಾದ ಕಾಪುಗೊಡೆಯನ್ನು ಕಟ್ಟುವಂತೆ ಮಾಡಿದ. ಅಲ್ಲಿಯ ಅನೇಕ ಅಮೇರಿಕನ್ ಬುಡಕಟ್ಟುಗಳ ದಾಳಿಯಿಂದ ರಕ್ಷಿಸಿಕೊಳ್ಳಲು ಗೋಡೆಯನ್ನು ಬಲಪಡಿಸಲಾಯಿತು. 1685ರಲ್ಲಿ ಸರ್ವೇಗಾರರು ವಾಲ್‌ ಸ್ಟ್ರೀಟ್‌‌ ನ ನಕ್ಷೆಯನ್ನು ಮೂಲ ಕಾಪುಗೋಡೆಯ ಸಾಲುಗಳ ಜೊತೆಯಲ್ಲಿ ತಯಾರು ಮಾಡಿದರು. ಈ ಗೋಡೆಯು ನದಿತೀರದಲ್ಲಿರುವ ಪರ್ಲ್ ಸ್ಟ್ರೀಟ್ ನಲ್ಲಿ ಪ್ರಾರಂಭವಾಗಿ ನಂತರ ಇಂಡಿಯನ್ ಪಾತ್ ಬ್ರಾಡ್ ವೇ(ದಾರಿ)ಯನ್ನು ದಾಟಿ ದಕ್ಷಿಣಕ್ಕೆ ತಿರುಗುವ ಮತ್ತೊಂದು ತೀರದಲ್ಲಿ (ಇಂದಿನ ಟ್ರಿನಿಟಿ ಸ್ಥಳ)ಕೊನೆಗೊಳ್ಳುತ್ತದೆ.ಅಲ್ಲದೇ ಈ ತೀರ ಹಳೆಯ ಕೋಟೆಯಲ್ಲಿ ಕೊನೆಗೊಳ್ಳುವ ವರೆಗೂ ಇದು ಅದರ ಜೊತೆಯಲ್ಲಿ ಮುಂದುವರೆಯುತ್ತದೆ. 

ಈ ಗೋಡೆಯನ್ನು 1699ರಲ್ಲಿ ಬ್ರಿಟಿಷ್ ವಸಾಹತು ಸರ್ಕಾರ ಕೆಡವಿಹಾಕಿತು.

18ನೇ ಶತಮಾನದ ಉತ್ತರಾರ್ಧದಲ್ಲಿ ವಾಲ್ ಸ್ಟ್ರೀಟ್ ನ ನೆಲದಲ್ಲಿ ಬಟನ್ ವುಡ್ ಎಂಬ ಮರವೊಂದಿತ್ತು. ವ್ಯಾಪಾರಿಗಳು ಮತ್ತು ಲಾಭಗಳಿಸುವ ಆಸೆಯಿಂದ ಬಂದಂತಹ ವ್ಯಾಪಾರಿಗಳು ಅನೌಪಚಾರಿಕವಾಗಿ ವ್ಯಾಪಾರಮಾಡಲು ಈ ಮರದ ಕೆಳಗೆ ಸೇರುತ್ತಿದ್ದರು. 1792 ರಲ್ಲಿ , ವ್ಯಾಪಾರಿಗಳು ಬಟನ್ ವುಡ್ ಒಪ್ಪಂದ ಮಾಡಿಕೊಳ್ಳುವ ಮೂಲಕ ಅವರ ಸಂಘಕ್ಕೆ ನಿರ್ದಿಷ್ಟ ರೂಪವನ್ನು ನೀಡಿದರು. ಇದು ನ್ಯೂಯಾರ್ಕ್ ಸ್ಟಾಕ್ ಎಕ್ಸ್ ಚೇಂಜ್ ನ ಮೂಲ(ಹುಟ್ಟು)ವಾಗಿದೆ.

1789 ರಲ್ಲಿ ಫೆಡರಲ್ ಹಾಲ್ ಮತ್ತು ವಾಲ್‌ ಸ್ಟ್ರೀಟ್‌‌, ಅಮೇರಿಕ ಸಂಯುಕ್ತ ಸಂಸ್ಥಾನದ ಮೊದಲ ಅಧ್ಯಕ್ಷಕೀಯ ಉದ್ಘಾಟನೆಯ ಕಾರ್ಯಕ್ಷೇತ್ರವಾದವು. ‌ಜಾರ್ಜ್ ವಾಷಿಂಗ್ಟನ್ ಫೆಡರಲ್ ಹಾಲ್ ಕಚೇರಿಯ ಬಾಲ್ಕನಿಯಲ್ಲಿ ವಾಲ್‌ ಸ್ಟ್ರೀಟ್‌ ಅನ್ನು ಮೇಲಿನಿಂದ ನೋಡುತ್ತ 1789 ಏಪ್ರಿಲ್ 30 ರಂದು ಪ್ರಮಾಣವಚನವನ್ನು ಸ್ವೀಕರಿಸಿದನು. ಇದು ಹಕ್ಕುಗಳ ಕಾನೂನುಗಳನ್ನು ಅಂಗೀಕಾರಗೊಳಿಸುವ ಸ್ಥಳವೂ ಆಗಿದೆ.

1889 ರಲ್ಲಿ, ಶೇರುಗಳ ನಿಜವಾದ ವರದಿ, "ಕಸ್ಟಮರ್ಸ್ ಆಫ್ಟರ್ ನೂನ್ ಲೆಟರ್" , "ದಿ ವಾಲ್‌ ಸ್ಟ್ರೀಟ್‌‌ ಜರ್ನಲ್" ಆಯಿತು. ನಿಜವಾದ ರಸ್ತೆಯನ್ನು ಆಧರಿಸಿ ಇದಕ್ಕೆ ಈ ಹೆಸರು ಬಂದಿದೆ. ಈಗ ಇದು ನ್ಯೂಯಾರ್ಕ್ ನಗರದಲ್ಲಿ ಪ್ರಕಟಿಸಲ್ಪಡುವಂತಹ ಅಂತಾರಾಷ್ಟ್ರೀಯ ದಿನದ ವಹಿವಾಟುಗಳ ಪ್ರಭಾವಶಾಲಿ ಪತ್ರಿಕೆಯಾಗಿದೆ. ಅನೇಕ ವರ್ಷಗಳ ವರೆಗೂ ಅಮೇರಿಕ ಸಂಯುಕ್ತ ಸಂಸ್ಥಾನದಲ್ಲಿದ್ದಂತಹ ಎಲ್ಲಾ ಪತ್ರಿಕೆಗಳಿಗಿಂತ ಹೆಚ್ಚು ಮಾರಾಟವನ್ನು ಹೊಂದಿದೆ. ಆದರೂ ಪ್ರಸ್ತುದಲ್ಲಿ "USA ಟುಡೇ" ಯಲ್ಲಿ ಎರಡನೇಯ ಸ್ಥಾನವನ್ನು ಪಡೆದಿದೆ. ಇದು 2007 ರಿಂದ ರುಪರ್ಟ್ ಮರ್ಡೋಚ್ ನ News Corp. ನ ಇದನ್ನು ನೋಡಿಕೊಳ್ಳುತ್ತಿದೆ. 

ಕಟ್ಟಡಗಳು
ಗ್ರಹಿಕೆಗಳು
ಇತಿಹಾಸ
ಸಾಂಸ್ಕೃತಿಕ ಪ್ರಭಾವ